Matovič, Igor, poslanec NR SR (2016-09-23):
Ja sa budem veľmi rád držať témy, keď mi stále niekto nebude skákať do reči. Pán Andrej Hrnčiar, podpredseda Národnej rady, vašou úlohou je tu zabezpečovať poriadok, dobre? Takže nebuďte spolupáchateľom a zabezpečujte tu poriadok. (Reakcie z pléna.) Situáciu, do ktorej nás Robert Fico dostal, že... Ja tu môžem opakovať, aj koľkokrát ma prerušíte, toľkokrát, lebo táto pravda by mala zaznievať najviac, že každý mesiac berie úplatok skoro 5-tisíc od Ladislava Bašternáka, od daňového podvodníka, ktorý len za jeden rok vytuneloval z našich spoločných peňazí 8 mil. eur, je hanebná. Dnes máme premiéra... Pán poslanec Bublavý, teraz ja budem teda tie vaše poznámky, ktoré nie sú počuť na mikrofón, budem hovoriť do mikrofónu, dobre? Čiže teraz pán poslanec Bublavý ako poslanec vládnej strany mi dal otázku, čo si si šlahol, teda aby sme teda vedeli, dobre? Čiže, pán premiér, toto máte za poslancov. Pán Andrej Danko, toto máte za vašich vládnych poslancov, ktorí teda asi zrejme reprezentujú tú slušnosť, ktorú, o ktorej tu tak veľmi radi kážete. Takže keďže som bol znova prerušený a budem to robiť po každé, po každé zopakujem ten kľúčový fakt. Situáciu, do ktorej Robert Fico Slovensko dostal tým, že každý mesiac berie od daňového podvodníka úplatok už 46. alebo 47. mesiac, ktorý v tomto byte býva, úplatok skoro 5-tisíc eur zrejme za to, aby kryl daňové podvody tohto človeka, je hanebná. Tento človek len za jeden jediný rok ukradol z našej spoločnej kasy 8 mil. eur, to je 240 mil. korún. Keďže zvrchu zase zaznela otázka od koaličného poslanca, ako vieš, takže zrejme znova to potrebujete počuť. Tak vám to poviem znova. Situáciu, do ktorej Robert Fico Slovensko dostal, že každý mesiac berie od daňového podvodníka, ktorý okradol nás všetkých o 8 mil. eur, že od neho berie úplatok skoro 5-tisíc eur a už 47. mesiac, je hanebná. Chce niekto skočiť do reči? Rád to zopakujem. (Reakcie z pléna.) Ako? (Reakcie z pléna.) Jaj, že ja som dostal 20. Takže si to zopakujeme znova. Situáciu, do ktorej dostal Robert Fico Slovenskú republiku a všetkých občanov, všetkých poctivých, čestných ľudí na Slovensku, ktorí tu platia dane, kedy premiér Slovenskej republiky berie od daňového podvodníka, ktorý len za jeden rok okradol ľudí tejto krajiny o 8 mil. eur cez fiktívne nadmerné odpočty, že berie od tohto daňového podvodníka každý mesiac už 47. mesiac skoro 5-tisíc eur úplatok, je hanebná. Nejaký komentár? (Reakcie z pléna.) Dobre, klamár a podvodník. Takže si to zopakujeme. Situáciu, do ktorej dostal Robert Fico, premiér Slovenskej republiky, všetkých občanov Slovenskej republiky, všetkých čestných, poctivých, ktorí žijú z ruky do úst, áno, ktorí niektorí dostanú iba sociálnu dávku, ale žijú poctivý život a zaplatia z každého jedného nákupu možno iba tú múku, mlieko, ktoré si kúpia, a zaplatia dépeháčku do štátneho rozpočtu, a situáciu, ktorú spôsobil Robert Fico, že daňový podvodník, ktorý len za jeden rok okradol týchto poctivých ľudí o 8 mil. eur a z toho si postavil tú barabizňu s názvom Bonaparte, a že od tohto človeka už 47. mesiac berie úplatok viac ako 4-tisíc eur, skoro 5-tisíc eur, je hanebná. Nejaký komentár? (Reakcia z pléna.) Som klamár a podvodník. Tak to zopakujeme pánovi Šucovi. Šucovi, ktorý kryje tento nehanebný čin. (Prerušenie vystúpenia predsedajúcim.)